अहिले विश्वमा नै घट्दो जन्मदर र बढ्दो औसत आयुका कारण जीवनको लामो अनुभव र सीप सँंगालेका ज्येष्ठ नागरिकहरूको संख्या तीव्रगतिमा बढ्दो छ । उत्पादनमूलक उमेरको जनसंख्या घट्दो छ । घट्दो संख्याले कमाइ गरेर बढ्दो संख्यालाई अधिकतम सुविधा दिने कुरा दिगो नहुन सक्छ । यसर्थ ज्येष्ठ नागरिकमा भएको क्षमता र ऊर्जालाई समेत उत्पादनमूलक बनाउने विषयमा सोच्न जरुरी छ । यही कुरालाई ध्यानमा राखेर यस वर्षको अन्तर्राष्ट्रिय ज्येष्ठ नागरिक दिवसको नारासमेत ‘स्टेपिङ इन्टु द फ्युचर : ट्यापिङ द ट्यालेन्ट, कन्ट्रिब्युसन एन्ड पार्टिसिपेसन अफ वल्डर पर्सन अफ सोसाइटी’ (भविष्यतर्फ अगाडि बढौं : ज्येष्ठ नागरिकको प्रतिभा, योगदान र सहभागिताको कदर गरौं) भन्ने तय गरिएको छ ।
